NARIADENIE KOMISIE (ES) č. 2170/2005
z 28. decembra 2005,
ktorým sa stanovujú dovozné clá uplatniteľné v prípade polobielenej alebo bielenej ryže od 1. septembra 2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 1549/2004 z 30. augusta 2004, ktoré sa odlišuje od nariadenia Rady (ES) č. 1785/2003 týkajúceho sa dovozného režimu pre ryžu a ktoré stanovuje špecifické prechodné pravidlá uplatniteľné na dovoz ryže Basmati (1), a najmä na jeho článok 1b,
keďže:
(1)
Na základe informácií prijatých od príslušných orgánov Komisia konštatuje, že dovozné licencie na polobielenú alebo bielenú ryžu s kódom KN 1006 30 boli vydané na množstvo 193 841 ton na obdobie od 1. septembra 2004 do 31. augusta 2005. Dovozné clo na polobielenú alebo bielenú ryžu s kódom KN 1006 30 sa teda musí upraviť.
(2)
Uplatniteľné clo sa musí stanoviť v lehote tri dni od konca vyššie uvedeného obdobia. Toto nariadenie by malo nadobudnúť účinnosť s okamžitou platnosťou.
(3)
Táto úprava musí nadobudnúť účinnosť 1. septembra 2005 s cieľom vziať do úvahy uplatniteľnosť nariadenia (ES) č. 2152/2005, k tomuto dňu. Vzhľadom na to, že toto clo sa stanovuje spätne, malo by sa prijať opatrenie na vrátenie preplatkov na cle príslušným subjektom na ich žiadosť,
PRIJALA TOTO NARIADENIE:
Článok 1
Dovozné clo uplatniteľné na polobielenú alebo bielenú ryžu s kódom KN 1006 30 je 145 EUR na tonu.
Článok 2
Clá, ktoré presahujú sumu splatnú podľa zákona, zaúčtované od 1. septembra 2005 sa nahradia alebo vrátia.
Zúčastnené subjekty sa na tento účel vyzývajú, aby predložili žiadosti v súlade s ustanoveniami článku 236 nariadenia Rady (EHS) č. 2913/92 (2) a s príslušnými vykonávacími ustanoveniami v nariadení Komisie (EHS) č. 2454/93 (3).
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. septembra 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. decembra 2005